Herrie oor minderjariges wat 200 dae in volwasse gevangenis deurbring | Maroela Media
Herrie oor minderjariges wat 200 dae in volwasse gevangenis deurbring
Die sentrum vir kinderreg in Suid-Afrika het onlangs die Bisho Kinder- en Jeugsentrum in Port-Elizabeth voor die hof gedaag nadat ŉ ondersoek daarop gedui het dat agt minderjariges vir meer as 200 dae onwettig én sonder enige besoekregte, in die volwasse afdeling van die Mddantsane-gevangenis aangehou is weens swak bestuur en haglike omstandighede by die Bisho-sentrum.
Volgens ŉ verslag wat voorgelê aan die hof is en ŉ artikel op die webwerf Groundup, het die Oos-Kaapse departement van maatskaplike ontwikkeling glo dié agt kinders na die gevangenis verskuif omdat personeel by die Bisho-sentrum glo “nie die kinders kon bestuur nie”.
Dié minderjariges is deel van ŉ verhoor in die Grahamstad-hooggeregshof.
Volgens die verslag wat die Sentrum vir Kinderreg aan die hof voorgelê het, het die Bisho-sentrum nie daarin geslaag om die kinders in ŉ geskikte omgewing te plaas waar hulle versorg en gerehabiliteer kan word nie.
Die Sentrum vir Kinderreg het in die hof aangevoer dit is totaal onaanvaarbaar vir die kinders is om in die Mddantsane-gevangenis aangehou te word, veral ook omdat die Grondwet in artikel 28 bepaal kinders mag nie aangehou word nie, behalwe as ŉ laaste uitweg en spesiale regte geld vir minderjariges.
Die verslag het verder aangedui daar was gebrekkige kommunikasie en interaksie tussen die jeugsorgwerkers en die kinders, daar was geen gestruktureerde individuele berading vir enige van die kinders nie en die werkers in diens van die sentrum was nie voldoende oplei nie.
Kinders wat reeds graad 9 voltooi het, was ook uitgesluit van enige verdere opvoedkundige programme en geleenthede. Ander kinders wat nie graad 9 voltooi het nie en nie daarin kon slaag om ŉ sogenaamde aanlegtoets te voltooi nie, is ook van die akademiese kurrikulum uitgesluit.
Die verslag het ook onthul kinders is gereeld in isolasie geplaas as ŉ sogenaamde straf, ten spyte van die feit dat die onwettig is.
Hoewel die omstandighede by die Bisho-sentrum power was, is die kinders by die Mddantsane-gevangenis in nóg erger omstandighede gedompel. Hulle het gevangenisnommers gekry en is nie toegelaat om enige besoekers te ontvang of om kos by die snoepie te koop nie.
Die Sentrum vir Kinderreg het eindelik ingegryp met ŉ hofaansoek om die kinders se hofaansoeke te hersien en aangevoer die vonnisse moet vervang word met ŉ waarskuwing, aangesien die kinders reeds tyd in haglike omstandighede deurbring het. Hulle het as alternatief voorgestel dat die kinders spesiale programme en rehabilitasie ondergaan.
Die aansoek was egter onsuksesvol. Die hof het egter beveel dat die kinders opnuut deur ŉ landdros gevonnis moet word.
Sommige van die kinders word tans aangehou in die Craddock-gevangenis en moet vir ŉ onbepaalde tyd wag om verhoor te word.
Die Sentrum vir Kinderreg het vroeër in September gesê hulle sal alles in hul vermoë doen om die kinders by te staan en die saak verder te voer.
gevangenes Grahamstad Port Elizabeth
Pa en seun in Pta-huis geskiet
Dit is nie minderjariges nie. Hulle is kriminele wat gesteel en gemoor het. Hulle is groot genoeg om droog te maak maar word weer onskuldige kinders as dit hulle beter pas. Weg met mense regte. Mense regte is die grootste probleem in ona samelewing!
Dit is vandat kinders regte het dat hul maak wat hul wil. Geen slae want dit is mishandeling. In my tyd was n pak soos brood en konfyt vir n kind. Vandag se kinders het geen respek vir niemand nie. Bring lyfstraf en die doodstraf terug en ons land gaan n betr plek wees. Ek stem saam kinders moet nie SAAM met volwassenes in die selfde sel wees nie maar hou hul eenkant in n “kindersel”. Al die skelms weet kinders kom niks oor nie en daarom dat kinders gebruik word vir dit wat teen die wet is. Baie ouers… Lees meer »
Ek weet nie waarvoor die kinders in aanhouding geplaas is nie maar as mens lees waarvoor kinders deesdae aangekla word byv vyf kinders verkrag n hond, drie twaalfjariges verkrag baba ens. 16 jarige en 15 jarige skiet vrou dood en steel haar kar – dan kan hulle maar aangehou word in n gevangenis want hul wil “grootmensdinge” doen (onaanvaarbare dinge in elk geval).
As hulle volwasse genoeg is om kriminele dade uit te vier soos verkragting, aanranding, inbrake moord en kapings is hulle volwasse genoeg om dieselfde straf dienooreenkomstig opgelê te word en in dieselfde fasiliteite aangehou te word. Dit sal dalk as afskrikmiddel dien vir toekomstige kriminele. Geen toegewings vir kriminele van watter ouderdom. Buig maar daai jong boompie
Sannie, jou kommentaar getuig van uiters gebrekkige insig en geen empatie nie. Hierdie kinders is nie kriminele nie, sover ek uit die berig kan aflei. Deur hulle aan ekstreme gevangenis-toestande te onderwerp sal hul eerder in geharde kriminele verander. Hierdie is kinders wat bes moontlik rehabiliteer kan word-seblief: betoon tog bietjie genade!